# BC Žalgiris

### Straipsnis iš Vikipedijos, laisvosios enciklopedijos.

Žalgiris
Įkūrimo metai | 1944
Arena | Kauno sporto halė
Komandos spalvos | Žalia ir balta
Eurolygos čempionas | 1
BBL čempionas | 1
LKL čempionas | 10
LKF taurės čempionas | 1
SSRS čempionas | 5
Vyr. Treneris | Rimantas Grigas
Klubo prezidentas | Arvydas Sabonis

Kauno „Žalgiris“ – labiausiai tituluotas ir seniausias krepšinio klubas Lietuvoje.

## Istorija

1944 m., dar tebevykstant Antrajam pasauliniam karui, buvo įkurta Kauno „Žalgirio“ sporto draugija. Tų pačių metų spalio 13 d. suorganizuotos pirmosios varžybos.

„Žalgirio“ komanda jau 1947 m. pirmą kartą tapo SSRS čempionato aukso medalio laimėtoja. Iš viso iki 1989 m. Kauno „Žalgirio“ ekipa penkis kartus (1947, 1951, 1985–1987 m.) laimėjo aukso medalius, septynis kartus (1949, 1952, 1980, 1983, 1984, 1988 ir 1989 m.) iškovojo sidabrą ir šešis kartus (1953–1956, 1973 ir 1978 m.) užėmė trečią vietą.

1981 m. „Žalgiris“ pirmą kartą dalyvavo Europos taurių laimėtojų turnyre, tais metais pasiekė ketvirtfinalį, 1985 m. pasiekė finalą, kur pralaimėjo ispanų „Barcelona“ klubui. 1986 m. klubas debiutavo Europos čempionų taurės turnyre, kur tik finale pralaimėjo Zagrebo „Cibonai“, tais pačiais metais Argentinoje iškovojo tarpžemyninę W. Joneso taurę. 1989 m. klubas vėl pasiekė Europos taurių laimėtojų taurės turnyro pusfinalį.

1998 m. „Žalgiris“ iškovojo Europos klubų taurę, o 1999 m. užėmė pirmąją vietą Eurolygoje.

1998-1999 m. pirma vieta Lietuvos krepšinio čempionate. 2000–2001 m. pirma vieta LKL čempionate; iš Eurolygos pasitraukė aštuntfinalyje, 2 vieta NEBL Čempionate. 2001–2002 m. 2 vieta LKL čempionate; iš Eurolygos pasitraukė po pirmojo etapo. 2002–2003 m. 2 vieta LKL čempionate; iš Eurolygos pasitraukė po pirmojo etapo. 2003–2004 1. vieta LKL čempionate; iš Eurolygos pasitraukė po TOP-16 etapo. 2004–2005 m. 1 vieta LKL čempionate; iš Eurolygos pasitraukė po Top-16 etapo. 2005–2006 2 vieta LKL čempionate; iš Eurolygos pasitraukė po TOP-16 etapo.

2005 m. tapo BBL čempionais, o 2006 BBL vicečempionais finale nusileidę Vilniaus „Lietuvos Ryto“ komandai. 2006-2007 m. sezoną „Žalgiris“ pradėjo kaip niekada nesėkmingai, iš pradžių pralaimėjo didžiausiam priešininkui „Lietuvos Rytui“, o Eurolygoje iškrito jau po pirmojo etapo, per 14 rungtynių komanda iškovojo vos 2 pergales. 2007 m. vasario 7 d. „Žalgiris“ pirmą kartą iškovojo antrą kartą rengtas LKF taurės varžybas.

## Žaidėjai

Komandos sudėtis (2007 m. vasario 27 d.):

- Įžaidėjas:
  - 04 Vidas Ginevičius
  - 09 Mantas Kalnietis
  - 24 Marko Popović
  - 41 De Juan Collins

- Lengvasis kraštas:
  - 07 Vaidotas Pečiukas
  - 08 Jonas Mačiulis

- Atakuojantis gynėjas:
  - 05 Marcelo Machado
  - 10 Vytenis Jasikevičius

- Sunkusis kraštas:
  - 13 Paulius Jankūnas
  - 25 Hanno Möttölä

- Vidurio puolėjas:
  - 06 Tanoka Beard
  - 15 Loren Woods
  - 14 Darius Šilinskis

- Treneriai:
  - Rimantas Grigas
  - Darius Maskoliūnas

## Garsūs krepšininkai

Garsūs „Žalgirio“ komandoje žaidę krepšininkai:

- Modestas Paulauskas (1962-1976)
- Arvydas Sabonis (1981–1989, 2003–2004)
- Valdemaras Chomičius(1984–1989)
- Rimas Kurtinaitis(1983–1989, 1992–1993, 1995–1996)
- Gintaras Einikis (1987-1995, 2002-2003)
- Saulius Štombergas (1992-1993, 1997-1999, 2002-2003)
- Mindaugas Timinskas (1999–2000, 2002-2005)
- Tyus Edney (1998-1999)

## Šokėjos

2002 m. suburta „Žalgirio“ šokėjų grupė, sudaryta iš Klaipėdos universiteto studenčių (vadovė Bronė Švitrienė). Per tais pačiais metais vykusį Eurolygos komandų šokėjų grupių konkursą iš 23 dalyvių užėmė II-ąją vietą. 2004 m. šokėjos šoko Europos jaunimo krepšinio čempionate Čekijoje.

2007 m. speciali Eurolygos renginių komisija atrinko „Žalgirio“ šokėjų grupę iš visų krepšinio turnyre dalyvaujančių komandų šokėjų ir pakvietė dalyvauti gegužės 3–7 d. Atėnuose įvyksiančiose Eurolygos finalinio ketverto varžybose. „Žalgirio“ šokėjos bus vienintelė oficiali finalinio ketverto šokių grupė.

## Kita

2004 m vasario 19 d. Kauno sporto halėje vykusias rungtynes tarp „Žalgirio“ ir Maskvos CSKA klubų Šiaurės Amerikoje transliavo NBA televizija. Lietuvoje dvikovą žiūrėjo apie 1,3 milijono žmonių.

2004 m. lapkričio 19 d. sporto halėje vykusiose rungtynėse tarp „Žalgirio“ ir Liublianos „Olimpijos“ pirmą kartą Lietuvos arenoje oficialiai išmatuotas triukšmo lygis: didžiausias pasiektas triukšmas siekė 113 dB, vidutinis – apie 100 dB. Šie duomenys pripažinti Lietuvos rekordu.

2006 m. kovo 30 d. sporto halėje su Pirėjo „Olympiakos“ Kauno „Žalgiris“ sužaidė 100-ąsias rungtynes Eurolygoje. Per sužaistas 100 rungtynių „Žalgiris“ iškovojo 42 pergales (27 namie ir 15 išvykoje) bei patyrė 58 pralaimėjimus (23 namie ir 35 išvykoje), iš viso pelnė 7986 taškus, praleido 8129.

## Nuorodos

- Oficialus puslapis
- Komandos gerbėjų klubas „Žalioji mirtis“

Lietuvos Krepšinio Lyga
Atletas Lietuvos Rytas Neptūnas Nevėžis Panevėžys Sakalai Sūduva Šiauliai Žalgiris taisyti

Rodomas puslapis "http://lt.wikipedia.org../../../b/c/_/BC_%C5%BDalgiris_c1b1.html"

Kategorijos: Lietuvos krepšinio klubai | Kaunas

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Žemaitėška
- Català
- Deutsch
- English
- Español
- Français
- Hrvatski
- Latviešu
- Polski
- Svenska